حسنی مبارک

حسنی مبارک (4 مئی 1928ء-25 فروری 2020ء) مصر کے سابق صدر تھے۔ وہ 1981ء تا 2011ء مصر کے صدر رہے اور پھر انھیں معزول کر دیا گیا۔

 ابتدائی زندگی 
1928ء میں قاہرہ کے نزدیک مینوفیہ کے صوبے میں پیدا ہوئے۔ انھوں نے ایک نہایت مشکل دور میں فوج میں شمولیت اختیار کی۔ اور اس اعلیٰ عہدے تک پہنچے۔ انھوں نے تباہ حال مصری فضائیہ کی ازسر نو تشکیل میں اہم کردار ادا کیا۔

 صدارت 
بظاہر ایک بے ضرر شخصیت ہونے کی وجہ سے اس وقت کے صدر نے انھیں اپنا نائب مقرر کیا۔ صدر سادات کو اسلامی جہاد سے تعلق رکھنے والے شدت پسندوں نے قاہرہ میں ایک فوجی پریڈ کے دوران فائرنگ کر کے ہلاک کر دیا جس کے بعد اکتوبر سن انیس سو اکیاسی میں محمد حسنی سید مبارک منصب صدارت پر فائز ہوئے۔ صدر انور سادات کے قتل کے وقت نائب صدر کے عہدے پر فائز حسنی مبارک کے بارے میں بہت کم لوگوں کو یہ توقع تھی کہ وہ اتنے لمبے تک برسرِ اقتدار رہیں گے۔ لیکن انھوں نے صدر سادات کے قتل کی وجہ بننے والے اسرائیل کے ساتھ امن معاہدے کو عالمی سطح پر اپنی صلاحیتیں منوانے کے لیے استعمال کیا۔ یوں وہ مغربی طاقتوں کے منظور نظر بن کر مصر کے عنان بادشاہ بن گئے۔ انھوں نے اپنے پورے عرصۂ اقتدار میں ملک میں ہنگامی حالت کے سہارے حکومت کی جس کے تحت شہری آزادیاں سلب کرلی گئیں اور فوج اور سیکیورٹی اداروں کو وسیع اختیارات حاصل رہے۔ حکومت کا اصرار تھا کہ شدت پسنداسلامی گروپوں کی دہشت گردی سے نمٹنے کے لیے یہ قوانین ضروری ہے تاکہ مصر میں سیاحت کی انتہائی اہم صنعت کو بچایا جاسکے۔

 زوال 
صدر مبارک کے دوراقتدار میں ملک میں بظاہر استحکام رہا اور معاشی خوش حالی آئی اور شاید اسی وجہ سے مصریوں نے ان کے بلاشرکت غیر ے اقتدار کو قبول کیا۔ مگراندرون ملک بڑھتی ہوئی بے چینی، علاقائی سیاست میں ان کی گھٹتی ہوئی اہمیت اور بگڑتی صحت کے ساتھ ساتھ ان کے بعد جانشینی کے حوالے سے پیدا ہونے والے سوالات نے مصری عوام میں مختلف شبہات کو جنم دیا۔ تونس میں انقلاب کے بعد جنوری 2011 میں مصری عوام میں بیداری کی ایک لہر نے جنم لیا۔ اور عوام حسنی مبارک کے خلاف سڑکوں پر نکل آئی۔ قاہرہ کا تحریر سکوائر جمہوریت پسند لوگوں کا ٹھکانہ بن گیا۔ صدر کی جانب سے عوام کو خوش کرنے کے لیے بہت سے اقدامات کیے گئے۔ لیکن ان کے ان اقدامات کا کوئی اثر نہ ہوا۔ آخر کار 10 فروری کو انھوں نے اعلان کیا کہ وہ ستمبر میں ہونے والے انتخابات میں حصہ نہیں لیں گے۔ لیکن عوام نے ان کے اس اقدام کا بھی خیر مقدم نہیں کیا۔ ان کا مطالبہ تھا کہ صدر حسنی مبارک اقتدار سے علاحدہ ہو جائیں۔

 سبکدوشی 
بالآخر مصری عوام کے 18 روزہ احتجاج کے بعد 11 فروری 2011ء کو مصری نائب صدر عمر سلیمان نے ان کے صدارتی عہدے سے مستعفی ہونے کا اعلان کیا۔
 شادی 
انھوں نے قاہرہ کی امریکی یورنیورسٹی سے فارغ التحصیل ہونے والی خاتون سوزین سے شادی کی جن سے ان کے دو بچے جمال اور علاء ہیں،

 مزید دیکھیے 
 سعد الدین ابراہیم

 حوالہ جات 

 بیرونی روابط 

 President Mubarak قومی مصری موقع پر تفاصیل
 Air Marshal Hosni Mubarak قومی مصری فضائیہ کے موقع پر تعارف

 شاہ فاروق اول سے حسنی مبارک تک

|-

|-

|-

|-

|-

|-

|-

زمرہ:آنریری نائٹس گرینڈ کراس آف دی آرڈر آف سینٹ مائیکل اینڈ سینٹ جارج
زمرہ:اقدام قتل سے زندہ بچ جانے والے
زمرہ:اکیسویں صدی کے مجرمین
زمرہ:بیسویں صدی کے مصری صدور
زمرہ:سربراہان ریاست
زمرہ:سرد جنگ کے رہنما
زمرہ:قتل کی کوشش کے مرتکب افراد
زمرہ:مبارک خاندان
زمرہ:مصر سے عمر قید سزا یافتگان
زمرہ:مصر کے نائب صدور
زمرہ:مصر کے وزرائے اعظم
زمرہ:مصر میں تدفین
زمرہ:مصری ارب پتی
زمرہ:مصری سنی مسلمان
زمرہ:مصری صدور
زمرہ:مصری مجرمین
زمرہ:1928ء کی پیدائشیں
زمرہ:2011ء مصری انقلاب کی شخصیات

زمرہ:2020ء کی وفیات
زمرہ:مصری ہواباز
زمرہ:مصری عسکری قائدین
زمرہ:مصری جرنیل
زمرہ:وفیات بسبب گردی کمزوری
زمرہ:اکیسویں صدی کے مصری سیاست دان
زمرہ:زیر حراست اور قیدی شخصیات
زمرہ:اکیسویں صدی کے سیاست دان

زمرہ:جرائم کے مرتکب مصری سیاست دان
زمرہ:وفاقی جمہوریہ جرمنی کے آرڈر آف میرٹ کا گرینڈ کراس خصوصی درجہ